NETFLIX-DOKUMENTTISARJA
Joshua Guimond katosi vuosi sitten St John's Universityn liepeillä...
St John'sin opiskelija katosi viisi vuotta sitten.
Joshua Guimondin katoamisesta tulee 15 vuotta...
St John'sin kolmannen vuoden opiskelija lähti bileistä...
Häntä ei ole nähty sen jälkeen.
Joshilla oli salaisuuksia siinä missä muillakin.
Ei minua kiinnosta, mitä Josh teki.
Kaipaamme ystäväämme.
MARRASKUUN 9. PÄIVÄ 2002 ST. JOHN'SIN YLIOPISTO, MINNESOTA
Josh oli bileissä. Hän pelasi pokeria ystäväpiirissä kampuksen asuntolassa.
JOSHUAN YSTÄVÄ
Josh saapui bileisiin noin kello 23.30.
Jossain vaiheessa ennen puoltayötä -
muut huomasivat, ettei Josh ole paikalla.
Pari ihmistä huomasi jonkun lähtevän, mutta he eivät olleet varmoja henkilöstä.
Josh ei ollut enää bileissä.
Mitään vastauksia ei ole.
TUTKIVA JOURNALISTI
Hän on vain poissa.
Valmistujaiset. Hän oli tosi ylpeä puheestaan.
Hän teki paljon töitä puheensa eteen. - Minäkin muistan sen.
Tässä hän ja Katie auttoivat paralympialaisissa.
Aivan. Olin unohtanut sen. - Niin. Se...
Nämä ovat tanssiaisista.
Tuo on hyvä kuva. - Tosi hyvä.
Illan ensimmäinen pari ovat abiluokan rahastonhoitaja Katie Benson -
ja abiluokan puheenjohtaja Josh Guimond.
Josh ja minä vartuimme ja kävimme koulua yhdessä.
Aloimme seurustella high schoolissa. Hän oli siis kouluajan poikaystäväni.
Hän oli komea, vaalea ja sinisilmäinen.
Hän oli urheilullinen, ja hänellä oli hyvä huumorintaju.
Harva näki sitä puolta hänestä,
koska hän oli aina hyvin itsevarma ja tunnollinen.
Katso, miten vakava ilme Joshilla on.
Näytätte molemmat vihaisilta.
Kaikki muut hymyilevät. - Niinpä.
Tapasin Joshin toisella luokalla,
ja meistä tuli läheisiä high schoolin lopulla.
Pysyimme läheisinä koulun loputtua.
Josh nimettiin vuosiluokkamme todennäköisimmäksi menestyjäksi,
ja uskon todella, että hän olisi menestynyt.
Josh tykkäsi pitää hauskaa. Hän oli seurallinen.
Josh oli aina iloinen ja vähän älykkäämpi kuin olisi kannattanut.
JOSHUAN ÄITI
Saimme 13 vuotta sitten alun alkaenkin erityisen leiman.
Me valmistuisimme vuonna 2000.
Asianajajan ura kiinnosti Joshia.
Sen huomasi hänen puhetavastaan jo lapsena, kun hänen kanssaan jutteli.
JOSHUAN ISÄ
Hän kyseenalaisti kaiken.
Yhteiskunta voi muuttua, mutta hyvä opetus ei muutu koskaan.
Josh aikoi pyrkiä presidentiksi heti täytettyään 35.
Hei, Josh!
Hän suunnitteli menevänsä collegen jälkeen oikeustieteelliseen -
ja jatkavansa sieltä asianajajaksi.
Sitten hänestä olisi tullut poliitikko ja lopulta presidentti.
Päätimme käydä collegen samankaltaisissa kouluissa.
Minä menin tyttökoulu College of Saint Benedictiin -
ja hän St John's Universityyn, joka on poikakoulu.
Kouluilla on erilliset kampukset mutta yhteinen college.
Pystyimme käymään yhdessä luennoilla ja jatkamaan seurustelua.
Liityin toisena vuonna Joshin kanssa oikeustapauskilpailujoukkueeseen.
Josh oli vuotta alemmalla vuosiluokalla.
Huomasin pian, että Josh oli luotettava -
sekä hyvin älykäs ja että hänen kanssaan on helppo tulla toimeen.
Kun tutustuimme paremmin, huomasimme, että meillä oli paljon yhteistä.
Asuimme yhdessä, kun opiskelin vikaa vuotta ja hän kolmatta.
Olin hänen parhaita ystäviään katoamisen aikoihin.
Näin Joshin viikkoa ennen hänen katoamistaan.
Hän oli oikeustapauskilpailussa Macalester Collegessa.
Hän sai monta palkintoa. Kehuin häntä ja kerroin, että rakastan häntä.
Sitten sanoin: "Nähdään ensi kerralla."
Se oli siinä.
Lauantaina 9. marraskuuta 2002 kävin Joshin kanssa brunssilla.
Jossain vaiheessa Katie kutsui meidät hengaamaan hänen ja kämppistensä kanssa.
Päätin mennä illalla sinne.
Josh sai lisäksi muilta ystäviltä kutsun.
Porukka pelasi sinä iltana pokeria yhden heistä luona.
Näin hänet viimeisen kerran illallisen jälkeen ehkä 18.30 - 19.00.
Hän oli asunnossamme ystävänsä Alexin kanssa.
Sanoin lähteväni, ja Josh toivotti hauskaa iltaa.
Vastasin: "Hauskaa iltaa teillekin. Nähdään myöhemmin." Se oli siinä.
Lähdin Katien luota joskus aamukahden jälkeen.
Kotiin tultuani huomasin, ettei Josh ollut huoneessaan.
Arvelin, että hän on yhä bileissä.
Seuraavana aamuna -
Josh ei ollut vieläkään kotona.
Pidin sitä outona.
Tarkistin AOL Instant Messengerin,
ja Joshin tili oli ollut käyttämättä yli 12 tuntia.
Mietin vain, missä hän on.
Greg ja Alex olivat olleet Joshin kanssa edellisenä iltana. Kysyin heiltä,
mutta he eivät tienneet hänestä.
Kello 14 tai 15 Nick soitti ja kysyi, tiedänkö, missä Josh on.
Josh oli jättänyt oikeustapausjoukkueen kokoontumisen väliin. Se oli outoa.
Tiesin, että jokin oli vialla. Jotain oli sattunut tai jokin esti häntä palaamasta,
koska hän ei olisi vain lähtenyt. Olin todella huolissani.
Opintoasiainsuunnittelija soitti minulle sunnuntaina 10. marraskuuta kello 22.30,
että minun pitää ilmoittaa poikani kadonneeksi.
"Joshin ystävät eivät ole nähneet häntä sitten eilisillan."
Olin todella peloissani.
Tiesin heti, että tilanne on vakava.
Siinä vaiheessa ei tule ajateltua paljon.
Kun ainoa lapsi on kateissa, on täysin neuvoton.
Joshuan äiti ilmoitti Joshuan kadonneeksi -
marraskuun 10. päivänä kello 23.42.
KOMISARIO VIC WEISS
Seriffi tutki Joshuan asunnon.
Asuntoon pääsi tuolloin kuka tahansa. Sitä ei ollut lukittu.
Seriffi etsi kamppailun tai rikollisen toiminnan merkkejä,
ehkä jopa itsemurhaviestiä tai mitä tahansa johtolankaa Joshuan olinpaikasta.
Huone näytti tavalliselta opiskelijakämpältä. TV oli yhä päällä.
Mikään ei tuntunut epänormaalilta, eikä mikään viitannut rikokseen.
Poliisit etsivät henkilökohtaista omaisuutta.
Jos kadonnut on vaikka pakannut laukun, hän aikoo ehkä olla pois jonkin aikaa.
Avaimet olivat huoneessa. Tutkimme paikat ja tarkistimme kaiken.
Joshin auto oli yhä paikassa, johon muistin hänen pysäköineen sen.
Hän ei ollut ajanut mihinkään.
Joshin silmälasit ja piilolinssikotelot olivat huoneessa.
Ne ovat asioita, jotka uutta elämää suunnitteleva ottaisi varmasti mukaan.
Ilman piilolinssejä ei pärjää.
Kotelo oli auki, ja linssit puuttuivat.
Sen perusteella Josh oli yhä jossain päin kampusta.
Muusta ei ollut viitteitä. Nuoret ovat yötä muuallakin kuin huoneessaan.
Jututimme Joshuan ystäviä ja kämppiksiä -
selvittääksemme hänen liikkeensä katoamista edeltäneenä iltana.
Josh oli ystäviensä kanssa omassa asunnossaan St Maur Housessa.
Sieltä he lähtivät bileisiin Metten Court 75:een,
jonne kävelee viitisen minuuttia.
Tiedämme, että Joshuan avainkortilla avattiin hänen asuntonsa ovi kello 23.06.
Uskomme hänen tuolloin hakeneen asunnosta lisää olutta.
Se oli viimeinen kerta, kun avainkorttia käytettiin.
St John's Universityn kampus on pieni. Opiskelijoita on vain 2 000.
Välimatkat rakennusten välillä ovat lyhyet.
Joshuan asuntola St Maur House sijaitsee kampuksen keskellä.
Bileet olivat Metten Courtissa kampuksen pohjoisrajalla.
Kampuksen läpi kulkeva järvi estää suoran kulun Metten Courtista St Maur Houseen.
Pokeri-illassa, johon Joshua osallistui, oli vain 10 - 12 nuorta.
Osa tiesi Joshin, muttei tuntenut häntä. Osa tapasi hänet ensi kerran sinä iltana.
Nuorten mukaan Josh saapui illanviettoon kello 23.30 - 00.00.
Hän joi muutaman lasillisen ja pelasi korttia.
Jututin muutamaa Joshin kaveria, jotka olivat samassa pokeri-illassa.
He kuvailivat häntä...
Hän oli hyvällä tuulella, piti hauskaa ja vitsaili.
Hän oli normaali oma itsensä.
Osan mielestä Josh oli humalassa.
Osan mielestä hän taas oli kyllin selvä pitääkseen itsestään huolta.
Jossain vaiheessa Joshuan nähtiin nousevan pöydästä,
mutta kukaan ei tarkkaillut, minne hän meni.
Pokeri-illassa olleiden mukaan Josh vain lähti sanomatta kenellekään mitään.
Yksi henkilö sanoi ajatelleensa, että Josh meni vessaan.
Asunnon etuovi ja vessa ovat molemmat samalla suunnalla.
Jos asiaan ei kiinnittänyt huomiota, eroa ei huomannut.
En muista, että Josh olisi koskaan toiminut sillä tavalla.
Lähtenyt noin vain sanomatta mitään.
Tuntemani Josh olisi kertonut lähdöstään ihmisille, joiden kanssa tuli paikalle.
Tutkinnan ensimmäisenä iltana -
paikalle tuotiin vainukoira jäljittämään Joshia.
Koira johdatti etsijät reitille Metten Courtin ja St Maurin välillä.
Sitten jäljet loppuivat.
Joshin katoamisen aikaan -
toimin St Cloud Timesin rikostoimittajana Minnesotan St Cloudissa.
SJU:N OPISKELIJA KADONNUT
Kuulin katoamistapauksesta St John's Universityssa tuntien sisällä.
Vainukoirat tuotiin paikalle pian katoamisen jälkeen,
ja ymmärtääkseni yksi niistä merkitsi sillalla olevan alueen,
jonka kautta Josh olisi kulkenut matkalla pokeri-illasta kotiinsa.
Poliisi löysi kaksi todistajaa.
Löysimme tutkinnan aikana kaksi silminnäkijää.
Toinen opiskeli St John'sissa ja toinen St Ben'sissä.
Käytännössä tyttö ja poika.
He kävelivät tietä pitkin kohti Metten Courtia kello 00.15 - 00.30.
Kun he pääsivät Stumpfjärven ylittävälle sillalle,
he huomasivat huppariin ja farkkuihin pukeutuneen miehen.
Miehen fyysinen rakenne vastasi Joshuaa.
Vähän ajan päästä pariskunta katsoi taakseen,
eikä miestä näkynyt enää.
Tämä tapahtui samoihin aikoihin kun Josh lähti pokeri-illasta.
Uskomme, että pariskunta näki Joshin.
Silminnäkijät eivät kertoneet nähneensä muuta.
He eivät maininneet muita ihmisiä, autoja tai merkkejä siitä, mitä tapahtui.
Josh vain katosi. Mikään ei viittaa suuntaan tai toiseen.
Hän vain hävisi sillalta.
Joshin ystävät eivät tienneet, missä hän oli. Kukaan ei ollut nähnyt häntä.
Olin erittäin huolissani, koska moinen ei ollut hänen tapaistaan.
MARRASKUUN 11. PÄIVÄ 2002 JOSH ON OLLUT KATEISSA 36 TUNTIA
Etsinnässä oli mukana lukuisia eri tahoja.
Stearnsin piirikunnan seriffi johti tutkintaa.
Kansalliskaarti kutsuttiin apuun.
Opiskelijoiden käyttämä kampusalue on varsin pieni,
mutta St John's omistaa valtavasti maata sen lisäksi.
St. John's on yksityinen kampus kymmenien hehtaarien tontilla.
Alue on Stearnsin piirikunnan maaseutua,
ja tutkittavaa maastoa oli paljon aina soista järviin -
ja tiheisiin metsäalueisiin asti.
NELJÄS PÄIVÄ KATOAMISESTA
Tiistaina avuksi otettiin ratsastajat, jotka tutkivat kampusta ja rotkoja.
Kolmantena päivänä, keskiviikkona,
pääsimme mukaan etsintöihin. Meidät jaettiin ryhmiin.
Pitäisikö mennä tänne? - Menemme kävelysillalle.
Olin mukana etsinnöissä. Kävelin ympäri kampusta.
Paikalla oli satoja ihmisiä.
Etsintäoperaatio oli ehkä suurin näkemäni. Ehkä koko piirikunnan suurin.
Pelkäsin kuollakseni.
Etsimme ystäväämme tai mitä tahansa jälkeä pusikosta -
emmekä nähneet mitään.
Halusin tietää, mitä oli sattunut. Halusin, että hän löytyy,
mutten halunnut olla hänen löytäjänsä.
Joshua Guimond on yhä kateissa...
FBI otettiin mukaan aika alkuvaiheessa.
Paikallisviranomaiset ratkovat ikävää arvoitusta.
Joshin katoamisen aikaan usea college-ikäinen opiskelija oli kateissa.
Kaikki ovat samanikäisiä ja katosivat yöaikaan.
Ovatko katoamiset yhteydessä toisiinsa?
Yhden teorian mukaan sarjamurhaaja kulki Mississippijoen vartta -
ja sieppasi sekä tappoi ihmisiä.
Chris Jenkins katosi halloween-juhlien jälkeen Minneapolisissa.
Kuusi päivää myöhemmin 22-vuotias opiskelija Michael Noll -
katosi juhlittuaan syntymäpäiviään Wisconsinin Eau Clairessa.
JOKU TIETÄÄ
Kaikki olivat nuoria miehiä ja Joshin tavoin menestyneitä ja kunnianhimoisia.
...kaikki 150 kilometrin säteellä Minneapolisista.
Tapauksilla on kaksi muutakin yhdistävää tekijää: alkoholi ja vesistöt.
Michael Nollin ja Chris Jenkinsin tapaukset sattuivat samoihin aikoihin -
ja lisäsivät Joshin tapaukseen epäilyjä,
joita ei ehkä olisi tullut ilman niitä.
Tutkinta voi mennä sekaisin, kun toisiinsa kuulumattomia asioita yhdistetään.
Sekä paikallinen poliisi että FBI sanovat,
ettei tapausten välillä ole todistettavaa yhteyttä. Sitä ei silti suljeta pois.
Liittyvätkö tapaukset toisiinsa? Tiedämme varmaksi vain sen,
että nämä nuoret ovat kadonneet jäljettömiin.
Koirayksikkö tuotiin paikalle Joshin etsintöjen alkuvaiheessa.
Koira johdatti etsijät rantaan sillan viereen.
Mietimme siis, oliko Josh pudonnut veteen, menikö hän sinne itse -
tai kompastuiko hän humalassa. Hän saattoi olla vedessä.
Joshia etsittiin naaraamalla -
sekä sukeltajien ja kaikuluotainten voimin.
Naaraamisen seuraaminen -
on ehkä epätodellisin ja kamalin muistoni.
Olin etsimässä parasta ystävääni, jonka poliisi uskoi olevan järven pohjassa.
Se kaikki oli käsittämättömän hullua ja vaati veronsa.
Sitten tuli talvi.
Vesi alkoi olla kylmää, ja järvi jäätyi ennen aikojaan. Siksi ajattelimme,
että jos Josh on järvessä, ruumis ei nouse pintaan ennen vesien lämpenemistä.
Keskeytimme siis etsinnät järvellä -
ja odottelimme vain kevättä.
Syksyn vaihtuminen talveksi turhautti. Tuntui, että etsinnät lakkasivat.
Tuntui, että kaikki pysähtyi eikä Joshia voinut etsiä enää mistään.
Oloni oli avuton.
Minulta kyseltiin, miltä minusta tuntuisi, jos joku muuttaisi Joshin huoneeseen.
En antanut lupaa. En halunnut sitä.
Ajatus oli minusta todella kauhea.
Suljetun oven näkeminen joka päivä oli vaikeaa. Se symboloi ajatusta:
"Joshin huone on nyt vain suljettu ovi."
En tiedä, miten onnistuin suorittamaan sen lukukauden.
Tilanne oli käsittämätön.
Meillä oli yhteinen kurssi, mutta jätin sen kesken.
Guimond lähti puolenyön aikaan pokeri-illasta.
Lukuisista etsinnöistä huolimatta häntä ei löytynyt.
Hänen perheensä aneli poliisia tekemään enemmän.
Josh on jossain. Ilman ruumista meillä ei ole syytä uskoa, että hän on kuollut.
En usko, että Brian oli tyytyväinen siihen, mihin veimme tutkintaa,
miten nopeasti se eteni tai millaista mielenkiintoa osoitimme.
Hän halusi tietää, mitä Joshille oli sattunut.
29. JOULUKUUTA 2002
Noihin aikoihin perhe hankki vainukoiran auttamaan etsinnöissä.
Käykö se tuolla toisen vai kolmannen kerran?
Vainukoirat pystyvät haistamaan jäljen paljon ihmisen katoamisen jälkeen.
Viikkoja tai kuukausia jälkikäteen.
Koira seurasi Joshuan hajujälkeä Metten Courtista Stumpfjärvelle,
sieltä Joshin asunnolle St Mauriin -
ja sieltä St John's Abbeyyn.
St John's University on aika ainutlaatuinen instituutti.
Se on uskonnollinen college.
Kampuksella on luostari, ja osa sen munkeista on professoreita.
Joshin katoamisen aikoihin uutisissa kerrottiin paljon siitä,
mitä St John'sin luostarissa tapahtui.
Lisää hyväksikäyttösyytteitä St John's Abbeyn papistoa vastaan.
Tänään jätettiin kaksi siviilikannetta -
opiskelijoiden hyväksikäytöstä 40 vuoden ajalta.
Uusi uhri väitti tänään munkin ahdistelleen häntä koulussa.
Tämä on jo neljäs kanne kyseisen luostarin munkkeja vastaan.
Puhuimme ennen Joshin katoamista paljon luostarin hyväksikäyttöskandaalista.
Josh oli todella vihainen siitä.
TAPAUKSISTA ON VAIETTU
Hän oli järkyttynyt tapahtuneesta ja asioiden salailusta.
Brian kertoi, että uskoi Joshin tutkineen -
seksuaalista hyväksikäyttöä tutkielmaa varten.
JOPA 200 SEKSIKERTAA
Tutkimme Joshin tietokoneen.
Löysimme muita tutkielmia, muttemme mitään siihen liittyvää.
Kun vainukoira johdatti etsinnät luostarille...
Se merkitsee tuon paikan.
...ja kun koira meni alueille, joihin ei yleensä päästetä yleisöä,
St John'sista otettiin meihin yhteyttä asian hoitamiseksi.
Näettekö, minne se haluaa?
Brian Guimond pyysi lupaa jatkaa etsintöjä luostarissa, mutta se evättiin.
Myöhemmin yksi poliiseistamme sai luvan tutkia luostarin koiran kanssa.
Nyt se haluaa palata luostarille.
Koira löysi Joshin hajujäljen luostarin sisältä -
läheltä rakennuksen takaosaa, mutta todisteita Joshista ei löytynyt.
Vainukoirat voi opettaa etsimään ja jäljittämään vanhoja hajujälkiä -
ja etsimään ihmisen jäänteitä, mutta ne eivät ole aina tarkkoja.
Poliisi oli hiukan skeptinen juuri sen koiratiimin suhteen.
Läheisessä luostarissa kampuksen alueella asuu kymmenkunta pedofiilipappia.
Toistaiseksi ei ole löytynyt mitään, mikä yhdistäisi heidät Guimondin katoamiseen.
Uskon, että jos Joshualle tehtiin jotain -
ja tekijä liittyi kampukseen millään tavalla, Joshuaa ei koskaan löydetä.
Emme löydä edes ruumista. Siellä ollaan liian salamyhkäisiä.
Iltahämärän hehkussa...
Mietin kai, näenkö häntä enää tai saanko koskaan tietää, mitä hänelle tapahtui.
...voi kuulla jonkin menetetyn palauttamista rukoilevan perheen äänen.
Samaan aikaan kadonneita on jo löydetty.
UM:n opiskelija Chris Jenkinsin ruumis löydettiin helmikuussa 2003 -
ja wisconsinilaisen Michael Nollin kuukautta myöhemmin.
Chris Jenkins ja Michael Noll löytyivät vesistöistä,
joiden lähellä he olivat kadotessaan.
Kahden muun collegeopiskelijan kuolemien ei todettu liittyvän Joshin katoamiseen.
Heidän löydyttyään -
tuntui vielä pahaenteisemmältä, että Josh oli yhä kateissa.
Koska sekä Chris Jenkins että Michael Noll löytyivät vedestä,
tuntui, että Joshkin löytyisi pian.
Kevään koittaessa teoriamme oli, että jos Josh on yhdessä järvistä,
lämmin vesi saa ruumiin nousemaan pintaan ruumiinkaasujen tehdessä tehtävänsä.
Katie sanoi, ettei pitänyt järvien jäätymisestä,
koska ruumis jäisi ansaan jään alle.
Järvien sulaminen taas ei ollut hyvä asia, koska lämmin vesi saisi ruumiin kellumaan,
eikä hän halunnut sitäkään.
Se aika oli hyvin stressaavaa. Mietin vain, onko tänään se päivä.
Seriffi aloitti etsinnät vesistöissä ja niiden ympäristössä heti keväällä.
Sukeltajat tutkivat lukuisia vesistöjä.
Myös Brian tutki järviä.
Hän teki sen kajakistaan käsin.
En päässyt ajatuksesta: "Mitä jos Joshin ruumis ajelehtii suoraan kajakin viereen?
Mitä siinä voisi isänä tehdä?
Poliisin teorian mukaan Joshin olisi pitänyt olla vedessä.
Meidän olisi tarvinnut vain kävellä sinne, ja kaikki olisi ollut ohi.
Mutta näin ei käynyt.
Seriffi suoritti etsinnät loppuun ja totesi, ettei Josh ollut vedessä.
Kun Joshuan ruumis ei noussut pintaan,
hänen kohtalostaan alettiin kehitellä teorioita.
Yleisin taisi olla se,
että joku Joshin tuttu tai läheinen teki jotain Joshille.
Kenties ystävä tai kämppis.
Tutkinnan aikana yksi Joshin kämppiksistä kertoi -
kuulleensa Nickin ja Joshin riitelevän samana iltana kun Josh katosi.
Riita koski Katiea.
Seurustelin Joshin kanssa noin 4,5 vuotta.
Kolmantena collegevuonna -
päätimme kuitenkin lopettaa suhteen. Josh ja minä erosimme.
Kun Josh katosi, erosta oli vain pari kuukautta.
Pian Joshin katoamisen jälkeen alkoi spekulointi:
"Ovatko Nick ja Katie yhdessä? Onko Nickillä ja Katiella romanttinen suhde?
Oliko se ehkä syy Joshin vahingoittamiseen,
vai oliko Josh vihainen siitä, että he päätyivät yhteen Joshin ja Katien erottua?
Tunsimme kyllä vetoa toisiimme Nickin kanssa.
Me jopa harkitsimme seurustelua.
Olimme läheisiä.
Keskustelimme siitä, haluaisimmeko ystävyyttä syvemmän suhteen,
mutten puhuisi romanttisesta suhteesta.
Suutelimme ehkä pari kertaa ja tulimme siihen tulokseen,
ettemme halua lähteä sille tielle.
Katie ja Nick mainitsivat molemmat lausunnoissaan,
että he olivat puhuneet Nickin halusta seurustella Katien kanssa.
Nick herätti huomiomme tutkinnan aikana myös siksi,
että hän kertoi liikkeistään sinä iltana eri tavalla kuin Katie.
Nick kertoi lähteneensä Katien asunnolta noin kello 02.30.
Avainkortin mukaan hän avasi asuntolahuoneensa oven -
kello 02.42 marraskuun 10. päivän aamuna.
Katie taas sanoi lausunnossaan, että Nick lähti kello 01.00 - 01.30.
Väliin jää siis tunnin verran aikaa,
ja ajomatka kampusten välillä kestää 7 - 10 minuuttia tuohon aikaan yöstä.
Hänen kertomuksensa ei siis täsmännyt Katien kertomukseen.
Nick pyydettiin valheenpaljastuskokeeseen.
Ensin hän lupasi harkita asiaa,
mutta kun kokeelle varattiin aika, hän päätti olla tekemättä sitä.
En suostunut, koska kukaan ei olisi hyötynyt kokeesta.
"En halua väärää positiivista. Niihin kokeisiin ei voi luottaa."
Niitä ei hyväksytä oikeudessa syystä.
En pidä mitenkään epänormaalina tai outona sitä,
että joku hänen asemassaan ei suostuisi siihen.
Se, että hän ensin suostui ja sitten perui, on huomionarvoinen asia.
En usko, että minun kerrottiin olevan epäilty.
En liittynyt Joshin katoamiseen -
ja mietin: "Poliisi lähtee väärään suuntaan.
Tämä on ainoa suunta, jonka voin sanoa varmuudella vääräksi."
En pitänyt teoriaa kovin uskottavana.
Mietin, että jos poliisi jatkaa Nickin tutkimista -
ja pitää tätä ainoana epäiltynä tutkimatta ketään muuta,
emme löydä Joshia koskaan.
Ensimmäinen ajatukseni oli jonkinlainen onnettomuus.
Ehkä joku siihen liittyvä yritti salata tapahtuman -
mahdollisten seuraamusten välttämiseksi.
Minusta tuntui jo alussa, että jotkut pokeri-illassa -
näkivät Joshin juuri ennen hänen katoamistaan.
Minusta vain alkoi tuntua, ettei minulle kerrota koko totuutta.
Vai tapahtuiko siellä ehkä jotain vähemmän imartelevaa tai noloa,
josta he eivät halua kenenkään tietävän ja josta he eivät koskaan puhu?
Se on aina mietityttänyt minua.
He olivat tavoitteellisia nuoria. Heillä oli elämä edessään.
Jos he tiesivät jotain tai jotain sattui, heidän piti suojella tulevaisuuttaan.
Se voisi olla motiivi jonkin asian salaamiseen.
En silti siinä tapauksessa usko, että kaikki 10 - 12 nuorta pysyisivät hiljaa.
Uskon, että pokeri-illassa olleet tietävät enemmän kuin kertovat.
He väittivät: "Josh nousi ylös, lähti vessaan eikä palannut enää."
Eikö kukaan ihmetellyt, missä hän oli?
Ei siinä ole järkeä. Tässä on jotain muutakin.
Kun alettiin tutkia, mihin Josh oli mennyt,
rikostutkijat tutkivat myös fyysisiä todisteita.
Alustavan etsinnän jälkeen -
poliisi ei vienyt Joshuan huoneesta tietokonetta, kovalevyä tai mitään muuta.
Tietokoneella ei uskottu olevan tärkeää tietoa sen perusteella,
mihin alustava tutkinta johti.
Brian antoi meille luvan tutkia koneen, ja saimme selville,
että joku oli käyttänyt selaimen puhdistusohjelmaa -
päiviä Joshin katoamisen jälkeen.
Vuonna 2002 selaimen puhdistusohjelman sai asennettua netistä koneelle,
ja sillä sai poistettua kovalevyltä tiedostoja väliaikaisesti tai pysyvästi.
Puhdistusohjelmaa ei ollut aiemmin ajettu läpi tällä koneella.
Tämä tietenkin herätti epäilyksemme, ja halusimme tutkia asiaa lisää.
Tämä ei ollut Joshin normaalia koneen käyttöä.
Joshin huonetta ei eristetty katoamisen jälkeen.
Sinne pääsi kuka tahansa.
Siksi Brian päätti hakea kaikki Joshin tavarat pois sieltä -
ehkä parin viikon sisällä Joshin katoamisesta.
Kaikki asunnossa olleet pääsivät käsiksi Joshin koneeseen ja muihin tavaroihin.
Pidin huolen siitä, etten tee Joshin koneella mitään.
Tietokone tuntui minusta tärkeältä, enkä halunnut sekoittaa mitään.
Tuntuu oudolta, että muutama päivä henkilön katoamisen jälkeen -
joku muu kuin henkilö itse poistaisi hänen koneeltaan tiedostoja,
mutta emme tiedä, kuka sen teki ja mitä poistettiin.
Tuntui, että tietokoneeseen liittyi muutakin.
Teimme kaiken yhdessä. Aloitimme yhdessä opiskelun ja uuden luvun elämässämme.
Minä kai oletin, että myös valmistuisimme yhdessä.
Minulta kesti kauan tajuta ja hyväksyä se, että Josh oli oikeasti kadonnut.
Odotin koko ajan, että hän on luennolla,
oikeustapauskilpailussa tai vain kampuksella.
Kesti kauan hyväksyä, ettei hän ehkä palaa.
Hän oli paras ystäväni, ja täällä kampuksella hän oli perheeni.
Muistan yhä valmistujaiset vuonna 2003.
Valtaosalle se oli tietenkin onnellinen ja iloinen päivä.
Minulle ei. Halusin vain, että se on ohi.
VALMISTUVAT MUISTAVAT JOSHIA
Kaipasin häntä kovasti. Tuntui, että olin menettänyt osan itsestäni.
Olimme todella läheisiä -
ja tunsin olevani hukassa ilman häntä.
Kadonnutta St John'sin opiskelijaa ei ole nähty viiteen vuoteen.
Josh Guimondin kohtalosta ei tiedetä,
mutta hänen läheisensä toivovat yhä hänen palaavan.
Tilanne on nyt pahempi, koska hän on ollut kateissa viisi vuotta -
emmekä vieläkään tiedä, mitä tapahtui tai missä hän on.
Koska mikään tapauksessa ei johdattanut meitä tiettyyn suuntaan,
lähes kaikki otettiin huomioon.
Vuonna 2008 aloin keskittyä Joshin tietokoneeseen.
Eri ihmiset ovat tutkineet alkuperäistä kovalevyä,
mutta vuonna 2008 -
sain teknologian kehittymisen ansiosta -
uutta tutkittavaa ja uusia mahdollisuuksia.
Vein kovalevyn rikospoliisille ja tutkin sitä heidän labrassaan.
Siitä asti tietokone on ollut tutkinnan keskeinen osa.
Selvisi, että Joshin koneelta vuonna 2002 löytynyt selaimen puhdistusohjelma -
poistaa vain selainhistorian, evästeet ja sen sellaiset asiat.
Se ei tuhonnut isoja määriä dataa.
Valtaosa tietokoneen sisällöstä on siis yhä tallessa.
Joshin sähköpostit olivat tavanomaista collegeopiskelijan kirjeenvaihtoa.
Yksi asia herätti mielenkiintoni ja sai minut uskomaan, että tapaus voisi selvitä.
Josh vietti aikaa Yahoo! Personals -treffipalvelussa.
Tunnistimme kolme eri profiilia, joita uskomme Joshin käyttäneen.
Yhdessä on osa hänen nimestään sekä hänen asuinalueensa postinumero.
Kahdessa muussa profiilissa hän esittää olevansa nainen.
Toinen on CoochieCoo2002 ja toinen GwenGirlBigJugs.
Saimme tietyiltä henkilöiltä kuulla,
että hän jutteli naisen profiilia käyttäen miesten kanssa.
Joshuan tietokoneen perusteella uskon, että hänellä oli ehkä salaisuuksia.
Osa tietokoneen sisällöstä saa uskomaan,
että hän ehkä etsi jonkinlaista satunnaista seuraa -
ja tapasi netissä ihmisiä, joista ei kertonut kenellekään.
Hän ehkä tutki omaa seksuaalisuuttaan,
mutta samalla porno, jota hän katsoi ja jota hänen koneellaan oli -
vaihteli heteroseksuaalisesta pornosta homoseksuaaliseen.
Kukaan jututetuista ei tuonut julki, että olisi uskonut, tiennyt -
tai epäillyt hänen olleen homo tai transsukupuolinen.
En usko, että Josh oli homo. En saanut hänestä sellaista vaikutelmaa.
En tiennyt, että hän olisi tutkinut mitään sellaista, kun olimme yhdessä.
En nähnyt viitteitä siitä, että Josh olisi ollut homo.
Se olisi minulle todellinen yllätys.
Tiliä tutkiessa ajatus lähtee harhailemaan.
Mitä joku voisi tehdä, jos juttelisi Joshin profiilin kanssa -
ja saisi tietää tämän olevan 20-vuotias St John'sin miesopiskelija?
Mitä sellaisen selviäminen voi aiheuttaa? Se voisi ehdottomasti olla noloa.
Saisiko se selvittämään, kuka profiilin takana on?
"Haluan tavata sen henkilön. Haluanko satuttaa sitä henkilöä?"
En tiedä, mitä se saisi jonkun miettimään, mutta se kävi mielessä.
Yhden teorian mukaan Josh ehkä tapasi jonkun pikaviestisivustolla -
ja kenties järjesti jonkinlaisen tapaamisen.
Ehkä hän lähti siksi keskellä yötä ulos.
Ehkä hän tapasi jonkun, jota ei tuntenut kunnolla, ja hänelle sattui jotain.
Tutkimme St John'sin Life Safetyn tapausraportteja tuolta ajalta.
Life Safety Services tarjoaa kampuksen turva- ja ensiapupalvelut.
Etsimme tietoja epäilyttävästä toiminnasta,
epäilyttävistä ajoneuvoista ja ihmisistä -
sekä kampuksella liikkuneista ulkopuolisista henkilöistä.
Kaksi raporttia herätti kiinnostukseni.
Molemmissa tapauksissa Life Safety Services oli nähnyt -
ajoneuvon useissa eri paikoissa kahtena eri iltana -
vuonna 2002 ennen Joshuan katoamista.
Kampuksella on paljon alueita, joiden valaistus on kehno.
Ne ovat kampuksen laitamilla, eikä niillä kuljeta iltaisin.
Niitä käytetään usein tapaamispaikkoina.
Kyseinen ajoneuvo nähtiin juuri tällaisissa tapaamispaikoissa.
Kampuksen vartijat ilmoittivat raportissa, että kun he lähestyivät ajoneuvoa,
collegeikäinen mieshenkilö -
nousi auton matkustajanpenkiltä ja juoksi pimeyteen.
Ensimmäisessä raportissa oli mainittu, että autosta poistui collegeikäinen mies.
Vartijat eivät nähneet paljon muuta.
Toisen raportin mukaan vartijat saivat jututettua toista collegeikäistä miestä,
joka oli auton matkustajanpenkillä.
Raporttien mukaan kumpaakaan autossa ollutta matkustajaa ei tunnistettu.
Auto on kuitenkin kuvattu raporteissa tarkasti.
Kyseessä oli oranssi Pontiac Sunfire.
Raporteissa oli rekisterinumero ja auton kuvaus.
Vartijat olivat kerran myös jututtaneet kuljettajaa.
Hän oli sanonut tuoneensa opiskelijan kampukselle.
Olemme puhuneet raporteissa mainitun henkilön kanssa.
Hän kertoi meille saman selityksen kuin vartijoille.
Hän oli tuomassa opiskelijaa toiselta kampukselta.
Olimme kiinnostuneita löytämään kyseisen ajoneuvon etsiäksemme todisteita siitä,
oliko kuljettaja ollut tekemisissä Joshin kanssa.
Se ei ikävä kyllä onnistunut, koska auto on romutettu.
Haluaisimme tietää, kuka toinen opiskelija kyydissä oli.
Kysyisimme, miten ja miksi hän tapasi kuljettajan.
Ihan siltä varalta, että auto liittyy Joshuan katoamiseen.
Jos kuljettaja kävi kampuksella usein,
haluamme tietää, oliko hän tekemisissä Joshuan kanssa.
Lisäksi seriffi haluaisi jututtaa kaikkia,
jotka olivat tekemisissä oranssin Pontiac Sunfiren kuljettajan -
tai kenen tahansa kampuksella mistä vain syystä tuolloin käyneen kanssa.
Rikostutkijat ovat tunnistaneet Joshin Yahoo!-tilillä näkyneitä miehiä,
mutta Pontiac Sunfiren kuljettaja ei ollut heidän joukossaan.
Uskon, että Joshuan netinkäyttö etenkin Yahoo! Personalsissa -
liittyy jotenkin hänen katoamiseensa.
Hän oli otaksuttavasti treffisivustolla tai yritti tavata ihmisiä,
ja uskon tämän olevan todennäköisin teoriamme.
Kovalevyltä löytyi paljon erilaisia kuvia,
ja osa niistä on yhteydessä Yahoo! Personals -sivustoon.
Toivomme yleisön apua aika monen kuvan tunnistamisessa,
jotta voimme tutkia, oliko näillä henkilöillä yhteyksiä Joshuaan,
tapasivatko he hänet ja miksi heidän kuvansa on hänen tietokoneellaan.
Ripustin Joshuan kuvan seinälle, jotta jokainen täällä käyvä näkisi sen.
Tapaus on kuitenkin yhä auki.
Haluan muistuttaa siitä päivittäin kaikkia, jottei se unohdu.
Tapaus on minulle tärkeä.
Sen tuoma pettymys...
Edessä on pitkä ja vaikea tie.
Onneksi olemme saaneet hyvät rahkeet juhlistaa -
elämämme ensimmäisen osan viimeisen luvun päättymistä.
En olisi ikinä kuvitellut, ettemme vielä 20 vuoden jälkeenkään tiedä,
mitä Joshille tapahtui.
Josh olisi nyt 39-vuotias.
Oletan, että hän olisi asianajaja ellei senaattori.
Hän aikoi käydä oikeustieteellisen eliittikoulussa -
ja palata kotikaupunkiinsa pyörittämään lakitoimistoa.
Josh olisi USA:n presidentti, ellei olisi kadonnut.
Tai ainakin matkalla presidentiksi.
Sanoin aina Joshille:
"Muista, että kun kasvat isoksi ja hankit huikean poliittisen uran,
minä asun kartanon länsisiivessä -
ja isäsi saa metsämökin kaukaa pohjoisesta."
Hän vastasi: "Teen sen, äiti."
Joshilla oli luultavasti salaisuuksia.
Ehkä hän kuoli niiden takia. En tiedä.
Toivon, että nuo salaisuudet tietävä puhuisi. Toisi ne päivänvaloon.
Hän on poikamme.
Haluamme tietää, mitä tapahtui. Rakastamme häntä.
Se ei muuta mitään. Hän on poikani.
JOS TIEDÄT JOTAIN JOSHUAN KATOAMISESTA, SOITA STEARNSIN PIIRIKUNNAN SERIFFILLE -
NUMEROON +1 320 259 3700 TAI KÄY OSOITTEESSA UNSOLVED.COM
TULOSSA:
Muistan, kuinka äiti kertoi nähneensä unia jostain oudosta pariskunnasta.
Näin tyrmän.
Tytölle tehtiin sadistisia ja outoja juttuja.
Tytön henki yritti ottaa yhteyttä johonkuhun.
Hän haluaa tulla löydetyksi.
Miten vene päätyi niin kauas? Mitä tapahtui?
Häntä ei selvästi tapettu veneessä. Siitä ei ole biologisia todisteita.
Kyseessä ei ollut itsemurha, vaan murha.
Koko paikka oli tyhjä. He olivat vain kadonneet.
Sieppauksista ei ole ohjekirjaa.
Tekstitys: Miia Mattila